8/1/20

לכבוד:

יו"ר ומזכירי היישובים

בוועדים המקומיים.

א.נ.,

**שלום רב,**

**הנדון:** **מדיניות המועצה לפינוי גזם ופסולת גושית לשנת 2020 .**

לאחר דיונים שנתקיימו בוועדה המוניציפאלית, פורום ועדים וישיבות מליאת המועצה ולאור הפקת הלקחים והמסקנות מהפעילות בשנת 2019 קיבלה המועצה החלטה ביחס לפינוי הגזם והפסולת הגושית לשנת 2020, עפ"י העקרונות הבאים:

א. מסגרת תקציב פינוי גזם ופסולת גושית תעמוד על 3.4 מש"ח בשנת 2020.

ב. **כתנאי בסיסי לאיסוף, תבוצע הפרדה מוחלטת בין גזם נקי לפסולת גושית**.

ג. בפני הוועדים עומדים שני מסלולים לבחירה:

**מסלול א'**- ישובים המעוניינים בניהול עצמי לפינוי הגזם, עפ"י התקציב שיוגדר ובכפוף להסכם בין הוועדים למועצה לקבלת האחריות הבלעדית לפינוי הגזם על ידם. המועצה תמשיך ללוות את הישובים בכל הקשור לפיקוח ואכיפה.

**מסלול ב'**- ישובים שיהיו מעוניינים בהמשך פינוי ע"י המועצה, יהיו מחויבים כדלקמן:

- **הישוב יפעל להפרדה מוחלטת בין פסולת גושית לגזם נקי.**

- פסולת גושית תפונה אחת לחודש מחזיתות הבתים, במועד שיקבע בתיאום עם הועד המקומי.

ישובים אשר יבקשו להמשיך ולאסוף מפינות פסולת גושית, יאושר בכפוף לגידור הפינה ולהתקנת מצלמות ע"ח הועד המקומי.

- בישובים בהם הפסולת הגושית תאסף מהבתים, יבוטלו כל הפינות הגושיות בתחום הישוב.  
- איסוף גזם מפינות גזם ולא מחזיתות הבתים, יבוצע בתנאי שתהייה הפרדה מוחלטת בין הגזם לפסולת הגושית. האחריות להפרדה בפינות הגזם, מוטלת על הועד המקומי בלבד.

**פינות גזם בהן לא תהא הפרדה לא יפונו.**

לכל ישוב יקבע מפתח לפינוי כמות חודשית, עפ"י ממוצע שנתי (2019) ובהתאם לתקציב שיוגדר ע"י המועצה. ככל שתהיה הפרדה מלאה בפינות הגזם ולא ימצא גזם חריג, תפונה כל כמות הגזם.  
ד. פינוי פסולת מעורבת באחריות הועד המקומי. המועצה לא תפנה פסולת חקלאית ופסולת בניין/תעשייה.  
ה. בישובים בהם יתקיים פינוי מחזיתות הבתים, המועצה תפעל לביצוע הפינוי כולו ביום הקבוע של הישוב.   
ו. איסוף מפינת פסולת גושית מרכזית בכפוף לכך שיותקנו מצלמות והפינה מגודרת וסגורה.

ז. שיתוף הוועדים המקומיים במהלך, כולל הסברה. **מצ"ב טבלת תכנית העבודה לחודש**.

**השינוי יחל בתאריך 19/1/20**

**עד אז נבקשכם להעביר אל מנכלי"ת המועצה במייל את בחירתכם**

**בנוגע למסלול הפינוי המועדף על ידכם.**

מצ"ב ריענון של ההנחיות והגדרות לגזם ופסולת גושית:

**גזם בסיסי** - אחת לשבוע, תפנה המועצה גזם בסיסי בלבד מפינות הגזם היישוביות ו/או מחזיתות הבתים. גזם בסיסי הינו כמות גזם נורמטיבית לחצר, **שלא תעלה על 3 כפות מנוף מחצר התושב**.

( גינון שוטף של החצר ללא פעילות חריגה כגון כריתת עצים, עקירת מדשאות וכד').

**גזם נקי** - המועצה תפנה גזם נקי בלבד, אותו ניתן להשליך בפינות הגזם שיועדו לכך בכל יישוב או מחזיתות הבתים, לפי הנחיית הועד המקומי.

**פסולת גושית** - **תפונה אחת לחודש!** ערב לפני הגעת המשאית, על התושב להוציא את הפסולת לחזית ביתו/ לפינת הפסולת הגושית (עפ"י החלטת הועד) והאיסוף יבוצע ביום למחרת. תושב שיוציא במועד אחר, צפוי להיקנס.

**מהי פסולת גושית?** ריהוט ישן, גרוטאות, מוצרי אלקטרוניקה , תכולת בית וכד'.

**קרטונים** - עפ"י החוק יש לפנות קרטונים לכלוב אשר בפינת המחזור בלבד.

קרטונים אשר ימצאו בפחי אשפה או בפינות הגזם או בפינות הפסולת הגושית, לא יפונו והתושב ייקנס.

**המועצה לא תפנה בשום מקרה:**

* **גזם ציבורי** - גיזום ציבורי של המושב, אלא אם כן הוא נכלל במסגרת הכמות החודשית.
* **גזם חריג** - גזם כתוצאה מכריתת עצים, פסולת בניין ופסולת שאינה מוגדרת בכמויות הפסולת של משקי הבית. גזם מסוג זה יפונה באחריות התושב בלבד.
* **פסולת חקלאית** **ופסולת עסקית**- פסולת חקלאית היא הפסולת הנוצרת מפעילות חקלאית וכוללת פסולת אורגנית, פסולת צמחית, ופסולת אי-אורגנית – פלסטיק (שאריות ניילון וכו') ושאריות חומרי הדברה, קרטון (מבתי אריזה), צמיגים (טרקטורים), שמן וכו'. פסולת זו תפונה ע"י בעל השטח החקלאי ו/או בעל העסק.
* **פסולת בניין** – באחריות התושב לפנות את פסולת הבניין שלו לאתר מורשה.

המועצה לא תפנה פסולת בניין אשר תושלך ברחבי היישוב או בפינות הגזם.

**אנו עומדים לרשותכם בכל דבר ועניין:**

פקח מטעם המועצה ירכז את תפעול מערך הפינוי.

לכל בעיה ותקלה ניתן לפנות גם לפקחי המועצה אביאל דהרי 053-2205209 וחן אלקלעי 053-8903922

עומדים לרשותכם בכל נושא האכיפה והפיקוח.

במהלך התקופה הקרובה תיערך המועצה בשיתוף הועדים המקומיים להסברה והטמעה בקרב התושבים.

**נבקשכם להעביר את ההנחיות הנ"ל לתושבים ויחד נשפיע על איכות הסביבה ונתרום למועצה נקיה יותר.**

בברכה,

**הנהלת המועצה**

|  |  |  |  |  |  |
| --- | --- | --- | --- | --- | --- |
| **להלן תכנית עבודה החל מה- 19 בינואר 2020** | | | | | |
| **שם המושב** | **שבוע 1** | **שבוע 2** | **שבוע 3** | **שבוע 4** | **סה"כ נגלות** |
| **בני דרור** | 2 | 2 | 1 | 2 | 7 |
| **גאולים** | 2 | 1 | 2 | 2 | 7 |
| **גנות הדר** | 1 | 2 | 1 | 2 | 6 |
| **חרות** | 2 | 3 | 2 | 3 | 10 |
| **ינוב** | 2 | 2 | 2 | 2 | 8 |
| **כפר הס** | 2 | 3 | 2 | 3 | 10 |
| **כפר יעבץ** | 1 | 1.5 | 2 | 2 | 6 |
| **יעף** | 0.5 | 0.5 | 0.5 | 0.5 | 2 |
| **משמרת** | 2 | 2 | 2 | 2 | 8 |
| **נורדיה** | 3 | 3 | 2 | 3 | 11 |
| **ניצני עוז** | 2 | 2 | 2 | 2 | 8 |
| **עזריאל** | 1 | 2 | 1 | 2 | 6 |
| **עין ורד** | 3 | 3 | 3 | 3 | 12 |
| **עין שריד** | 2 | 2 | 2 | 2 | 8 |
| **פורת** | 2 | 2 | 2 | 3 | 9 |
| **צור משה** | 3 | 3 | 3 | 5 | 14 |
| **שער אפרים** | 3 | 3 | 2 | 3 | 11 |
| **תנובות** | 2 | 1 | 2 | 2 | 7 |